text: Bus og personbil stødte sammen
  07 januar 2011 kl. 15.27
  Én dræbt i ulykke ved Genner
  Det var en Arriva-bus og en personbil, der stødt frontalt sammen ved Genner.
  Det skete ved 14-tiden nær Genner ved Rødekro og Aabenraa.
  I personbilen blev den mandlige fører dræbt på stedet. En passager, et barn, er uskadt.
  Bussens chauffør blevr fløjet til Odense Universitetshospital med svære kvæstelser.
  Blandt bussens cirka 15 passagerer er tre blevet kørt til behandling på Aabenraa Sygehus med - så vidt vides - lettere kvæstelser.
  De uskadte buspassagerer er blevet kørt til rutebilstationen i Aabenraa. 
  Politiet vil gerne tale med føreren af en dansk lastbil, der kort inden uheldet stoppede på stedet. Føreren var ude af lastbilen, men satte sig ind igen og kørte videre. 
  Vidner kan ringe til Syd- og Sønderjyllands politi på telefon 114.
  